
REFERAT
Privind înfiinţarea consiliului consultativ de cartier Calea Aradului


Prin HCL 195/2001 privind arondarea pe zone a consilierilor municipali, municipiul Timişoara a fost delimitat în 13 zone. Ulterior, prin HCL 195/2003, s-a aprobat constituirea consiliilor consultative de cartier în aceste zone.

În baza hotărârilor menţionate, precum şi a HCL 240/2003 privind aprobarea Regulamentului orientativ de funcţionare a consiliilor consultative de cartier, la data de 3 martie 2004 s-a constituit consiliul consultativ de cartier din zona XIII, respectiv: Calea Circumvalaţiunii II, III, IV, Bucovina, Alexandrescu, Calea Torontalului, Calea Aradului Est şi Calea Aradului Vest.
Urmare a expunerii de motive a domnului Corado Toader înregistrată cu nr. SC2005 - 6814/12.04.2005, şi având în vedere faptul că zona respectivă are o suprafaţă foarte întinsă şi un număr mare de locuitori, iar majoritatea cetăţenilor înscrişi în acest consiliu de cartier locuiesc în zona Căii Circumvalaţiunii, propunem înfiinţarea unui nou consiliu consultativ de cartier în Calea Aradului, delimitat de Calea Sever Bocu şi Calea Torontalului, în vederea unei mai bune reprezentări a problemelor cetăţenilor din cartierele Aradului Vest şi Aradului Est. 

